A magyar tájfutás története1948–1972

Konferenciát és könyvbemutatót rendez a

Magyar Tájékozódási Futó Szövetség Sportágtörténeti Bizottsága és a

Magyar Térképbarátok Társulata

2016. január 29-én pénteken 15 órától

a Magyar Sport Házának földszintjén (1146 Budapest, Istvánmezei út 1-3.).

Összejövetelünk célja kettős: Bemutatjuk a most megjelent Ripszám Henrik és a magyar tájfutás kezdetei című könyvet, amely a Magyar tájfutás történetének első kötete, valamint, felkészülésként a második kötetre, konferenciát tartunk az 1948–1972 közti időszakról.

Gyalogos bejárat a Dózsa György út felől, aki autóval jön, a sorompónál mondja be, hogy a rendezvényre jött és parkolhat az udvaron..

Tervezett program:

Marsek Jenő: Üdvözlés

Jankó Annamária: Köszöntő

Grant Júlia: A Ripszám életrajz születése

Gercsák Gábor: A kiadvány bemutatása

Hegedüs Ábel: Ami a könyvből kimaradt és a második kötet

Szünet

Kb. 16.30-tól

Scultéty Gábor: A 3x2 fős csapatversenyektől az első 5 naposig

Felföldi Károly: A Csongrád megyei tájékozódási sport története 1958–70

Bozán György: Korai tájfutó térképek 1962–1966

Sváb László: Tájékozódási versenyek jelvényei

Hegedüs Ábel: Miről fotózták korai tájfutó térképeinket?

Beszélgetés egy pohár bor/üdítő és pogácsa mellett.

A konferencián mindenkit szeretettel látunk. A részt vétel ingyenes és nincs előzetes bejelentéshez kötve. A konferencia anyagát felhasználjuk a témáról készülő könyvhöz.

A rendezvény délelőttjén múzeumlátogatásokra kerül sor, amelyekről külön tájékoztató készül.

A helyszínen a könyv kedvezményes áron, 3500.– helyett 2500.–Ft-ért megvásárolható.

Hegedüs Ábel

20-911-4014

hegedus.abel@mail.militaria.hu